Les societats anònimes cotitzades han de disposar d'una pàgina web per atendre l'exercici del dret d'informació per part dels accionistes i per difondre la informació rellevant que exigeixi la legislació sobre el mercat de valors.
Així mateix, les societats anònimes cotitzades han de publicar a la pàgina web esmentada el període mitjà de pagament als proveïdors i, si s'escau, les mesures a què es refereix l'últim paràgraf de l'article 262.1.
A la pàgina web de la societat s'habilita un fòrum electrònic d'accionistes, al qual poden accedir amb les garanties degudes tant els accionistes individuals com les associacions voluntàries que puguin constituir, amb la finalitat de facilitar la seva comunicació amb caràcter previ a les juntes generals.
Al fòrum es poden publicar propostes que es pretenguin presentar com a complement de l'ordre del dia anunciat a la convocatòria, sol·licituds d'adhesió a aquestes propostes, iniciatives per assolir el percentatge suficient per exercir un dret de minoria que prevegi la llei, així com ofertes o peticions de representació voluntària.
Els accionistes de cada societat cotitzada poden constituir associacions específiques i voluntàries per exercir la representació dels accionistes a les juntes de societats cotitzades i els altres drets que reconeix aquesta Llei.
A aquests efectes, les associacions han de complir els requisits següents:
a ) Tenen com a objecte exclusiu la defensa dels interessos dels accionistes, i evitar incórrer en situacions de conflicte d'interès que puguin ser contràries a aquest objecte.
b ) Estan integrades, almenys, per cent persones, de les quals no poden formar part els accionistes amb una participació superior al 0,5 per cent del capital amb dret de vot de la societat.
c ) Estan constituïdes mitjançant una escriptura pública que s'ha d'inscriure al Registre Mercantil corresponent al domicili de la societat cotitzada i, als mers efectes de publicitat, en un registre especial habilitat a l'efecte a la Comissió Nacional del Mercat de Valors.
En l'escriptura de constitució es fixen les normes d'organització i funcionament de l'associació.
d ) Porten una comptabilitat d'acord amb el que estableix el Codi de comerç per a les societats mercantils i sotmeten els seus comptes anuals a auditoria de comptes.
Dins del mes següent a l'aprovació dels comptes anuals de l'exercici anterior per part de l'assemblea dels membres de l'associació, aquesta ha de dipositar al Registre Mercantil un exemplar dels comptes esmentats, juntament amb l'informe d'auditoria corresponent, i una memòria expressiva de l'activitat duta a terme, i ha de remetre una còpia d'aquests documents a la Comissió Nacional del Mercat de Valors.
Com a document annex als anteriors, també ha de remetre a la Comissió Nacional del Mercat de Valors una relació dels membres de l'associació al dia en què hagi finalitzat l'exercici anterior.
e ) Porten un registre de les representacions que els hagin conferit accionistes perquè els representin a les juntes generals, així com de les representacions amb què hagin concorregut a cadascuna de les juntes, amb expressió de la identitat de l'accionista representat i del nombre d'accions amb què hagi concorregut en el seu nom.
El registre de representacions està a disposició de la Comissió Nacional del Mercat de Valors i de l'entitat emissora.
Les associacions d'accionistes no poden rebre, de manera directa o indirecta, cap quantitat o avantatge patrimonial de la societat cotitzada.
Es desenvolupen per reglament els requisits de les associacions d'accionistes per exercir els drets que els atribueix aquesta Llei, que comprenen, almenys, els requisits i límits per a la seva constitució, les bases de la seva estructura orgànica, les regles de funcionament i els drets i obligacions que els corresponguin, especialment en la seva relació amb la societat cotitzada, així com el règim de conflictes d'interès que garanteixin el compliment adequat dels fins per als quals es constitueixen.
Les societats anònimes cotitzades han de disposar d'una pàgina web per atendre l'exercici, per part dels accionistes, del dret d'informació, i per difondre la informació rellevant exigida per la legislació sobre el mercat de valors.
A la pàgina web de la societat s'ha d'habilitar un Fòrum Electrònic d'Accionistes, al qual han de poder accedir amb les degudes garanties tant els accionistes individuals com les associacions voluntàries que puguin constituir, amb la finalitat de facilitar la seva comunicació amb caràcter previ a la celebració de les juntes generals.
En el Fòrum es poden publicar propostes que es pretenguin presentar com a complement de l'ordre del dia anunciat en la convocatòria, sol·licituds d'adhesió a aquestes propostes, iniciatives per assolir el percentatge suficient per exercir un dret de minoria previst a la llei, així com ofertes o peticions de representació voluntària.
Els accionistes de cada societat cotitzada poden constituir associacions específiques i voluntàries per a l'exercici dels seus drets i la millor defensa dels seus interessos comuns.
Les associacions d'accionistes s'han d'inscriure en un registre especial habilitat a l'efecte a la Comissió Nacional del Mercat de Valors.
Per reglament s'ha de desplegar el règim jurídic de les associacions d'accionistes que ha d'incloure, com a mínim, els requisits i límits per a la seva constitució, les bases de la seva estructura orgànica, les regles del seu funcionament, els drets i obligacions que els corresponguin, especialment en la seva relació amb la societat cotitzada.